Na osnovu člana 27. Statuta JU Muzej i galerija Tivat (br. 06-18/01 od dana 13. 03. 2018. godine), direktorica Danijela Đukić 11. 12. 2024. donijela je:

**INTERNU PROCEDURU O NAČINU I USLOVIMA IZLAGANJA GOSTUJUĆIH IZLOŽBI U JU MUZEJ I GALERIJA TIVAT**

Član 1.

Ovom procedurom se utvrđuju način i uslovi izlaganja za izložbe koje gostuju u JU Muzej i galerija Tivat (u daljem tekstu: Muzej).

Član 2.

Izrazi koji se koriste u ovoj Proceduri za fizička lica u muškom rodu, podrazumijevaju iste izraze u ženskom rodu.

Član 3.

Prilikom prijema radova izvršiće se uvid u stanje radova i isti evidentirati i fotografisati.

Član 4.

Autor je u obavezi da dostavi podatke radova koji će se unijeti u primopredajni list i to:

* Naziv rada
* Tehnika
* Mjesto nastanka
* Godina nastanka
* Dimenzije
* Vrijednost

Član 5.

Nakon završetka izložbe, autor je dužan da pokloni rad galeriji.

Član 6.

Shodno članu 5. ovog pravilnika, sa autorom se sačinjava ugovor o poklonu, uz prethodno ovjerenu izjavu o vlasništvu.

Član 6.

U slučaju da je izložba prodajnog karaktera, autor je dužan da galeriji ostavi 10% cijene od prodatog rada.

Član 7.

Obaveze Muzeja prilikom organizovanja izložbe su:

* Stručna i tehnička pomoć prilikom postavke izložbe
* Štampa kataloga
* Muzejska prezentacija
* Plakati i pozivnice

Član 7.

Nakon završetka izložbe sačinjava se povratnica radova, i tom prilikom se ponovo vrši i evidentira stanje radova i fotografisanje.

Član 8.

1) Autori iz Crne Gore su u obavezi da nakon završetka izložbe svoje radove preuzmu u roku od najduže 15 (petnaest) radnih dana.

2) Autori iz drugih država su u obavezi da nakon završetka izložbe svoje radove preuzmu u roku od najduže 3 (tri) mjeseca.

3) U slučaju da autor ne preuzme radove u roku koji su predviđeni stavom 1 i 2 ovog člana, autor je u obavezi da plati Muzeju čuvanje radova i to za svaki naredni dan preko ugovorenog.

4) Odluku o visini cijena za čuvanje radova iz stava 3 ovom člana donosi direktor.

Član 9.

Uslovi koji nisu obuhvaćeni ovom procedurom autor će dogovoriti sa direktorom Muzeja.

Član 11.

Interna procedura se odnosi na izlagački program za tekuću godinu.

Član 10.

1. Ova procedura stupa na snagu danom donošenja. Ista će biti istaknuta na oglasnoj tabli Muzeja i sastavni je dio Knjige procedura.
2. Donošenjem ove procedure, Interna procedura o načinu i uslovima izlaganja gostujućih izložbi u JU Muzej i galerija Tivat broj 116/2023 od dana 28. 03. 2023. godine, prestaje da važi.